મેરેલીન મનરો નામ યાદ કરતાં જ એક અપ્રતિમ સૌંદર્યમૂર્તિ દૃશ્યમાન થઇ જાય. કોઇ અભિનેત્રીને લોકો વરસો સુધી યાદ કરે તે અમરત્વ છે. હોલિવૂડમાં ઘણી અભિનેત્રીઓ આવી, પરંતુ મેરેલીન કક્ષાનું સૌંદર્ય અને એના જેટલું જટિલ વ્યક્તિત્વ ભાગ્યે જ કોઇનું હશે. લોકોને હજુ એનું એટલું જ ઘેલું છે. મેરેલીનના કેટલાક વસ્ત્રાની લીલામી યોજાઇ ત્યારે એને ખરીદવા માટે પડાપડી થઇ હતી. મેરેલીને જેટલી ઝડપથી ડીમેગીઓ સાથે લગ્ન કર્યા હતા એટલી જ ઉતાવળથી છૂટાછેડા પણ લઇ લીધા હતા. આવો એક બીજો પણ ઐતિહાસિક પ્રસંગ છે. મેરેલીન એ વખતના વિશ્ર્વના સૌથી શક્તિશાળી રાજકારણી અમેરિકાના પ્રેસિડેન્ટ જ્હોન એફ.કેનેડીના ભરપૂર પ્રેમમાં હતી. બંને વચ્ચે છેક 19પ4થી પ્રણયસંબંધ બંધાયો હતો. ત્યારે કેનેડી માત્ર સેનેટર હતા. આ સંબંધ તેઓ પ્રેસિડેન્ટ થયા ત્યાં સુધી એટલે કે 196ર સુધી ચાલ્યો હતો. વ્હાઇટ હાઉસમાં બધાને આ સંબંધોની ખબર પડી ગઇ હતી. કેનેડીની પોતાની પ્રતિષ્ઠા જાળવવા હવે મેરેલીનને ટાળતા હતા. મેરેલીન કેનેડી વિના રહી શકતી નહોતી. અંતે ભગ્ન મેરેલીન એક રાત્રે ઊંઘની ગોળીઓનો ઓવરડોઝ લઇને ચીર નિદ્રામાં પોઢી ગઇ હતી. મેરેલીનના જીવનની કારકિર્દી અત્યંત ટૂંકી હતી.